Livstid (TV-serie)

Livstid  er en norsk kriminalserie fra 2020. Tone Mostraum spiller hovedrollen som kriminalinspektør Victoria Woll, og hennes venstre hånd, Ayla Quincy, spilles av Iselin Shumba.

Handling
Tittelen henspiller på at man ser inspektør Victoria Woll 15 år frem i tid sitte fengslet på livstid. Mesteparten av handlingen finner allikevel sted rundt Oslo og omegn, i cirka vår tid, der Woll kjører en tidsriktig Subaru Impreza og leder den uformelle B-gjengen i Kripos gjennom nye episoder med hvert sitt lille dagsaktuelle mysterium. Hennes sjef er Jan Devold (spilles av Bjarte Hjelmeland).

I hennes stab finner vi også hennes eldre mentor Ingar Helge Gimle som den intellektuelle og alkoholiserte Bowiefan Christopher «Kit» Lange. De to siste på laget til Woll er Mattis Herman Nyquist som Magnus Stub og Judy Simone Nyamburah Karanja som cyberteknikeren Dina «Dozer» Isachsen.  På privaten er Woll kjæreste med krimjournalist Michael Løvlie, spilt av Hallvard Holmen, som kommer godt overens med Wolls sønn Johannes, spilt av Alfred Ekker Strande, som har med seg kjæresten hjem.

Musikk
Musikken er diverse fragmenter av engelsk populærmusikk. Kjenningsmelodien er første verset av Dead Man's Tale fra Bleak House (Terje Rypdal-album). I kjenningsmelodien er Dead Man's Tale covret av Silya Nymoen. 

Decaying, we're still drifting fear
Don't know the reason why I'm here
Decaying, misty drifting fear
Don't know the reason why I'm here
I tried to live go-od li-fe
But now I know that I was wrong

Produksjon
Serien er produsert av Monster Media og er skrevet av Gjermund Stenberg Eriksen for NRK, som karakteriserer serien som «happy noir», en ukjent avart av nordic noir.

Anmeldelser
Avisen VG kalte serien for «kitsch-krim» og ga den terningkast tre. Trondhjemsavisen Adressa kalte den smakløs. Steinkjer var negativ.

Serien ble også vist i Australia og i flere land i Europa.

Episoder 
 «Baklengs» – mysteriet med de drepte lærerne
 «Pussycat» – mysteriet med den drepte «metoo»-politiker    
 «Rebell» – mysteriet med de tre drepte politimenn
 «Måneskinn» – mysteriet med den drepte sykepleier
 «En siste jobb» – mysteriet med den drepte arkivar
 «Mamma på overtid» – mysteriet med den drepte surrogatimotstanderpolitikeren
 «Superhelt» – mysteriet med den forsvunnede influensavaksinen (del 1)
 «Øye for øye» – (del 2)

Referanser

Eksterne lenker 
 
 

Norske krimserier
Norske thrillerserier
TV-produksjoner på NRK
Norske TV-serier fra 2020-årene